Opinió amb independència. Dissabte, 22 de setembre de 2018 15:24 h\n897 lectures Cap comentari\t Enviar l'article\n1830 lectures Cap comentari\t Enviar l'article\nDietari 2014 Dijous, 25.8.2016. 20:12 h\nI mentre uns discuteixen sobre la necessitat d’assistir a la manifestació de la Diada i malden per convèncer la ciutadania catalana que continuï esperant fins que La Moncloa permeti un referèndum d’autodeterminació, els qui realment toquen cuixa estan intentant arribar a un acord per dinamitar la immersió lingüística a Catalunya. Ciudadanos i Partit Popular porten uns dies fent el paperot de reunir-se per intentar arrencar el sí dels taronges en la investidura de Rajoy. I en aquest context, Albert Rivera ha posat sobre la taula un ‘paquete catalán’, que inclou la instauració del model trilingüe a les escoles en detriment de la immersió lingüística i també forçar la Generalitat a complir les sentències judicials que dilueixen el sistema actual de preservació de la llengua catalana. Llegir-ne més\n2696 lectures Cap comentari\t Enviar l'article


Blog de Cicle MITJÀ: Anem a CATALUNYA EN MINIATURA!\nAvui dijous 4 de març els i les alumnes de 4t de primària hem passat el matí visitant les instal·lacions de CATALUNYA EN MINIATURA a Torrelles de Llobregat. Ha estat una visita molt interessant, ens ho hem passat molt bé i al mateix temps hem pogut aplicar tot el temari que hem anat estudiant a les classes de medi sobre les comarques de Catalunya.\nAl finalitzar la visita guiada, hem agafat el trenent a l'estació de Lleida per fer un tomb per tota Catalunya, des dels Pirineus a les comarques de Tarragona!\nPublicat per infantilduranibas a 10:32


Apartment Les Cyclades.1 Leucate França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Les Cyclades.1-, Port Leucate, Leucate, França, 11370 - Veure al mapaBé6,9Basada en5comentarisApartment Les Cyclades.1Veure més fotosVeure més fotosVeure totes les 24 fotos\nDissenyat tant per oci com per negoci, Apartment Cyclades I Port-Leucate està situat idealment a Leucate; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Apartment Cyclades I Port-Leucate, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de habitació familiar. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartment Cyclades I Port-Leucate la base perfecta per a gaudir de la seva estada a Leucate.\nCal que informeu el Apartment Les Cyclades.1 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


L'anoienca Pula Blasco s'adjudica la seva sisena Jean Bouin, ara en categoria juvenil - Regió7 :: El Diari de la Catalunya Central\nL'anoienca Pula Blasco s'adjudica la seva sisena Jean Bouin, ara en categoria juvenil\njumper | igualada 29.11.2016 | 10:54\nPaula Blasco, al centre, liderant la cursa juvenil ARXIU PARTICULAR\nLa 93a edició de la Jean Bouin barcelonina va deparar gran resultats per a l´àmplia representació del CA Igualada Petromiralles/Dental Igualada en les diferents categories.\nEls atletes del CAI van aconseguir dues victòries i van pujar deu cops al podi. Així, Paula Blasco assolia la seva sisena victòria a la prova, enguany en la categoria juvenil amb un registre de 7´39´´ per cobrir els 2.400 m d´una cursa en la qual, Carlota Ceron va ser quarta amb 8´56´´. Carla Bisbal va imposar-se entre les infantils amb 3´48´´ (1.200 m), entrant setzena Judit Navarro amb 4´15´´. Va sobresortir també el segon lloc, en els 5 km Open, d´Albert Nogueras, en una cursa que va tenir una participació d´uns 1.500 corredors.\nAltres podis anoiencs van anar a càrrec de Marta Llagostera, segona entre les júniors amb 13´ 50´´ (3.300 m); tercera plaça de Rafael Hompanera entre els promesa amb 24´17´´, en una carrera en la qual José D. Morales fou quart amb 24´ 17´´, Álex Jiménez, vuitè amb 29´ 06´´. Maria dels Àngels Mestre era quarta promesa amb 13´13´´ i Raul López, quart júnior amb 24´17´´. Judit Ibarra era cinquena entre les cadets amb 8´03´´ en els 3.600 m en una cursa amb Carla Alemany novena amb 8´30´´; Marcel·la Solé, desena amb 8´36´´; Laia Planas, dotzena amb 8´53´´; Avril Duran, vint-i-quatrena amb 9´30´´; Anna Cos, trenta-setena amb 10´10´´. Oriol Alonso va ser vuitè entre els alevins amb 4´11´ (1.200 m).\nGerard Farré va ocupar la sisena posició entre els cadets amb 11´52´´ sobre 3.600 m mentre Jan Bisbal era catorzè amb 12´03´´ i Eduard Alba, quinzè amb 12´03´´. Ingrid Díaz-Guerra va ser trenta-dosè entre les benjamins amb 5´41´´ sobre 1.200 m.\nPel que fa a les multitudinàries curses Open, en els 5 km, a banda del segon lloc d´Albert Nogueras, Joan Segura va ser 48è amb 17´42´´, entre molts altres classificats del CAI. En els 10 km, la millor posició anoienca va ser el 47è lloc d´Oriol Marimon amb 35´ 08´´; Carles Cervera, 54è amb 35´ 24´´, Josep Martínez, 67è amb 35´45´´, Daniel Segura, 68è amb 35´ 46´´, Carlos Fernández, 87è amb 36´17´´ i Albert Solé, 88è amb 36´ 18´´, entre els més destacats de l´ampli grup de participants del CA Igualada Petromiralles.\nTreball específic a la porteria\nTambé el JAB Berga va tenir una destacada actuació en la prestigiosa Jean Bouin. Va sobresortir la cinquena plaça de Marta Castillejo en la cursa promesa. En els 10 km Open, Guillem Fernández va ser el més destacat amb el 13è lloc i un temps de 33´03´´; Franc Espunya (36´ 08´´); Francesc Galera (36´27´´); Xavi Borràs (41´27´´), Albert Bertran (42´17´´), Jesús Penis (49´38´´) i Juan Carles Gómez (51´08´´). En els 5 km Open, Carles Cots va debutar en el club berguedà amb un quinzè amb 16´31´´.\nPer categories, i de l´escola d´atletisme del JAB, en infantils, Jordi Cunill, 42è, Alba Cunill, 23a i Berta Guitart, 28a; en alevins, Edna Montero, 128a; i en benjamins, Ian Montero, 143è.


Els Bombers de la Generalitat i la FEEC realitzen un exercici de rescat i recerca al Pedraforca - FEEC - Federació d'Entitats Excursionistes de Catalunya\nEls Bombers de la Generalitat i la FEEC realitzen un exercici de rescat i recerca al Pedraforca\nEls Bombers de la Generalitat, amb la col·laboració de la Federació d’Entitats Excursionsites de Catalunya (FEEC) han realitzat un exercici de rescat i cerca al massís del Pedraforca, el divendres divendres 15 de juliol. El simulacre s’ha realitzat al mirador de Gresolet i als voltants del refugi Estasen, de la xarxa de refugis de la FEEC.\nL’exercici ha comptat amb la participació del director general de Prevenció, Extinció d’Incendis i Salvaments (DGPEIS), Juli Gendrau; el director dels serveis territorials d’Interior a la Catalunya Central, Eduard Freixedes; el president de la FEEC, Jordi Merino; el cap de la regió d’Emergències Centre, Francesc Boya, i el cap de la Divisió de Grups Operatius Especials, Sebastià Massagué, entre altres. També han assistit a l’exercici diferents mitjans de comunicació, com TV3, Televisió de Catalunya, La Xarxa, Agència Catalana de Notícies o Televisió Espanyola.\nEls Bombers de la Generalitat i la FEEC demanen extremar les precaucions al medi natural\nDestaquem les declaracions als mitjans de comunicació que han fet el president de la FEEC, Jordi Merino, i el cap de la Divisió de Grups Operatius Especials, Sebastià Massagué.\nJordi Merino ha explicat que “la societat civil encara no ha assimilat que per sortir a la muntanya calen unes condicions físiques i tècniques òptimes. Moltes vegades es fa cas omís de les recomanacions que es donen des de la FEEC o Bombers de la Generalitat, per exemple. Altres esports tenen una reglamentació i zones determinades de pràctica. A la muntanya això no passa. Nosaltres recomanem que la gent es federi, i que a través de les entitats que formen part de la FEEC facin cursets de formació per gaudir del medi natural amb la màxima seguretat possible”.\nPer altra banda, Sebastià Massagué ha parlat sobre els rescats i ha donat consells bàsics de seguretat: “El període on es produeixen més rescats a la muntanya és l’estival, i en segon terme durant la temporada de bolets. El tipus de rescats varien en funció de l’època de l’any. A l’estiu els serveis normalment són de recerca, perquè la gent s’ha desorientat, per falta d’informació sobre la ruta, o per falta de planificació. També tenim moltes sortides per torçades de turmell en zones de difícil accés. Abans de realitzar una activitat cal consultar la previsió meteorològica, adaptar l’activitat al nostre estat físic i coneixement tècnic, i portar el material adient”.\nExercicis de rescat en paret i recerca de dos excursionistes\nL’objectiu dels dos exercicis realitzats ha sigut difondre consells de seguretat a la muntanya, sobretot després de la gran quantitat de rescats que es van practicar el cap de setmana passat, i davant l’augment de serveis de rescats i recerca al medi natural, especialment aquests mesos d’estiu.\nAl mirador de Gresolet s’ha realitzat un exercici de rescat en paret de dos escaladors que s’han quedat bloquejats a la paret després de perdre la corda amb la que escalaven. Un helicòpter ha realitzat la maniobra d’aproximació a la paret i ha despenjat al dos bombers per rescatar als escaladors. Podeu veure el vídeo del rescat al perfil de Facebook de la FEEC.\nPosteriorment, als voltants del refugi Estasen, s’ha realitzat un exercici de recerca de dos joves excursionistes que han perdut la traça del camí. Una dotació dels bombers, acompanyats d’un gos ensinistrat, han començat la recerca i han trobat als excursionistes en pocs minuts.


La UVic-UCC estrena nous locals a Barcelona on podrà fer docència - Regió7 :: El Diari de la Catalunya Central\nLa UVic-UCC estrena nous locals a Barcelona on podrà fer docència\nEls locals es troben al número 123 de la Via Augusta de la capital catalana\nredacció | manresa 17.02.2017 | 15:23\nPérez, Erra, Montaña, Mas-Colell, Junyent i Jou, ahir a la inauguració uvic-ucc\nLa Universitat de Vic- Universitat Central de Catalunya (UVic-UCC) va inaugurar aquest dimarts la seva nova seu a Barcelona. Es tracta d'uns locals al número 123 de la Via Augusta pensats per acollir les propostes de formació contínua que la UVic-UCC ofereix a la capital catalana. També conferències i actes institucionals. Fins ara només tenia una oficina orientada a l'atenció personal.\nA l'acte d'inauguració hi van assistir l'alcalde de Manresa, Valentí Junyent; l'alcaldessa de Vic, Anna Erra; el rector de la universitat, Jordi Montaña; i representants de la Generalitat i de l'Ajuntament de Barcelona.\nMontaña va definir l'espai com un «centre de comunicació, formació i relació personal i, simbòlicament, un punt de trobada entre la xarxa de ciutats universitàries de la Catalunya Central, la ciutat territori, i la capital del país». A l'acte, l'economista i exconseller de la Generalitat Andreu Mas-Colell va pronunciar la xerrada «Reflexions sobre el futur de l'educació superior».


El preu de l'habitatge en la Comunitat Valenciana al maig cau un 3,17% enfront de l'any passat | Valencia Extra\nL’habitatge de segona mà a la Comunitat Valenciana el maig de 2020 va tindre un preu mitjà de 1.417 euros per metre quadrat, la qual cosa suposa un descens del 0,12% enfront d’abril i una retallada interanual del -3,17%, el cinqué més significatiu d’Espanya, segons l’informe mensual de preus de venda de pisos.com.\nEn concret, la Comunitat Valenciana va ser la huitena autonomia més barata, per darrere de Castella-la Manxa, amb 866 €/m². Per part seua, l’habitatge de segona mà a Espanya, el maig de 2020 va registrar un preu mitjà de 1.696 euros per metre quadrat, un descens mensual del -0,12% i una caiguda interanual del -1,28%.\nEl director d’Estudis de pisos.com, Ferran Font, ha explicat que els descomptes en els preus de venda “eren d’esperar, atés que la crisi sanitària ha afectat a tots els sectors, i el mercat de l’habitatge no anava a ser una excepció”.\nAixí, ha apuntat que “la situació financera de moltes famílies ha fet un tomb, donat l’impacte que ha tingut i continua tenint la pandèmia en l’ocupació”, la qual cosa provoca que les expectatives respecte a la compra d’un pis “es moderen i facen un pas arrere fins que el context laboral resulte més propici i segur”.\nNo obstant això, Font admet que “l’interés de la demanda no està tocat i afonat, ja que la cerca d’habitatge continua estant en el punt de mira de perfils amb estalvi que han mantingut la seua font d’ingressos durant aquests mesos”. En aquest sentit, Font revela que “aquests potencials compradors aprofitaran l’oportunitat que els brinda un mercat a la baixa”.\nValència va ser la província espanyola que menys va pujar respecte al passat any, un 0,06% i Castelló, amb un 0,08%, la segona. Per part seua, Alacant -0,10% va llançar el cinqué descens nacional menys cridaner.\nRespecte a l’any passat, totes les províncies valencianes es van ajustar. Així, València, amb el -5,03%, va registrar el nové descens més marcat d’Espanya. En qüestió de preus, Alacant, amb 1.685 €/m², va ser l’onzena província més cara d’Espanya, mentre que València, amb 1.247 €/m², i Castelló, 1.131 €/m², van ser una mica més barates.\nPer part seua, Castelló de la Plana, amb un 0,36%, va ser la tretzena capital espanyola que més va pujar, Alacant, amb un 0,60%, va llançar un descens intermedi, i València, amb una reculada del -1%, va ser l’octava que més va caure d’Espanya.\nLa capital d’Alacant (0,99%) va ser la quarta que menys va pujar del país d’un any a un altre, mentre que Castelló de la Plana (-1,72%) i València (-2,58%) van llançar repunts continguts. Amb 1.173 euros per metre quadrat el maig de 2020, Castelló de la Plana va ser la novena capital de província més assequible d’Espanya. Alacant (1.676 €/m²) i València (1.893 €/m²) van ser una mica més cares.\nEl PP estudia accions penals pel desallotjament de l'hospital de campanya i Cs demana la dimissió de la secretària autonòmica


Rubió - Turismedia\nUn petit poble 100% rural, amb un terme extens que ha estat escenari signular de la història de ‘home des del paleolític. Ara encara el futur amb il·lusió i el repte d’esdevenir un territori sostenible i de qualitat.\nEl terme municipal de Rubió es troba a la zona nord-est de la comarca de l’Anoia. Limita amb els termes bagencs de Castellfollit del Boix (est) i Aguilar de Segarra (nord-est), i amb els de l’Anoia: els Prats de Rei (nord), Copons (oest), Jorba (sud) i Òdena (sud-est).\nLa seva gran extensió (38, 51 km2) i la distribució de la majoria de la seva població en masies fan que el terme municipal compti amb un gran nombre de vies de comunicació. D’aquestes, les més destacades són la carretera BV-1037 que enllaça la C-1412 (Jorba-Calaf) amb el nucli del Castell tot passant pel nucli del Pla de Rubió. Des del nucli del Castell surt un camí asfaltat que passa entre els aerogeneradors del parc eòlic fins enllaçar amb la carretera BV-1031. Ben a prop d’aquest enllaç trobem l’inici del camí que mena a la zona de Maçana, també dins del municipi de Rubió.\n938 094 181\nModernisme rural i creus del terme\nBauma d'en Marimon i Casulleres\nEspai de lleure de Ca l'Elies\nFont de Torredenussa\nParc fluvial de la riera de Rubió\nEsglésia parroquial Santa Maria de Rubió\nFira de Nadal de Rubió i Trobada de Cotxes Clàssics\nÒdena - Rubió - Perafita - Òdena\nMas del Tronc - Bellprat\nGR7 Travessa Rubió\nRuta BTT - Serra de Rubió


Festival Internacional de Curtmetratges Smartphone\nCinephone, festival internacional de curtmetratges enregistrats amb mòbils. Projecció dels guanyadors de la V edició del festival i taula de debat sota el títol «L’smartphone, la primera escola de cinema».\nCinephone és un festival internacional de curtmetratges realitzats amb smartphone de temàtica general i enguany celebra la seva cinquena edició amb curtmetratges participants d'una vintena de països. És projectaran els curtmetratges guanyadors i finalistes, amb mencions especials a millor fotografia, guió, banda sonora i artista, a més dels tres primers premis principals, un d'ells escollits per votació popular.\nAbans de la projecció, està prevista una taula rodona per debatre si l'smartphone és la primera escola de cinema pels futurs cineastes, ja que és un dispositiu que els usuaris tenen al seu abast i representa la primera experiència amb el cinema. Participaran en aquesta taula algunes de les escoles de cinema més importants de Barcelona, com l'ESCAC, l'EMAV, Bande à Part i també Filmmakers.\n1 agost - 1 setembre 2019 Audiovisuals


RodaMots - gerd\ndilluns, 25 de febrer del 2019 / 4416\nFruit comestible de la gerdera (Rubus idaeus), format per petites drupes de color vermell.\nEls gerds es poden menjar crus o bé se’n poden fer xarops, melmelades i confitures.\nVa preparar un pastís de formatge amb gerds.\nGerd -a també és un adjectiu\nD’origen preromà, probablement d’una base bascoaquitànica gird-.\nEl dia 16 vaig anar amb la Josefina al Vernet. Vam assistir al concert de Prada —Casals, Oistrak, Kitchen—. Al Vernet passejàvem per la petita plaça deliciosa, ombrejada de til·lers, i contemplàvem les parades de fruita, on abundaven els gerds olorosos (potser collits a muntanya).\nMarià Manent, L’aroma d’arç (1982)\nEn aquell bosc vam veure-hi molta gerdera carregada de gerds sencers. No eren fruits macats, pessigats, corcats o mig podrits. Aquelles branques carregades d’una fruita de color vermell apagat eren a punt de morir, perquè només viuen dos anys. De la tija subterrània, en surt cada any un turió, una mena d’espàrrec, que es desenvolupa durant el primer any i en el segon en surten les flors i els fruits.\nSalvador Garcia-Arbós, «El fruit més saborós del bosc» (El Punt, 15 d’octubre del 2007)\nPer il·lustrar el mot de divendres, iogurt, vam triar un iogurt de gerds. I vam rebre un missatge que ens demanava: i els gerds? On els tenim? Doncs au, ja els tenim aquí, a RodaMots hi caben encara molts mots més. Llargs i curts: aquests dies en veurem uns quants de ben curts.\nAlbert Jané: «Els gerds»\n«Encenc el meu fanal verd | instal·lada prop d’un gerd», diu Mercè Rodoreda\nEls cinc mots de la setmana passada (manlleus mengívols)\nLa gerdera i els gerds\n2 comentaris a “gerd”\nRosa dilluns, 25 de febrer del 2019 a les 11:51\nI al Pirineu, jordons. Boníssims!\nFrancesca Fabre diumenge, 3 de març del 2019 a les 13:02\nNosaltres al Conflent no fem mai servir el mot gerd. Utilitzem la paraula gerços.


Crida a la imatge gràfica Plaça del Llibre 2023 – Plaça del Llibre\nCrida a la imatge gràfica Plaça del Llibre 2023\nLa Plaça del Llibre i la Fundació FULL-Fundació pel Llibre i la Lectura fan una convocatòria oberta a professionals i empreses del disseny i la il·lustració per a encarregar un treball per a la realització de la imatge gràfica de la Plaça del Llibre 2023 que tindrà lloc a les ciutats d’Alacant, Gandia, Elx, Castelló i València.\nGrafisme Plaça Elx 2022\nGrafisme Plaça Alacant 2022\nGrafisme Plaça Gandia 2022\nL’encàrrec inclou el cartell principal de la Plaça del Llibre i cinc variacions sobre el cartell principal, una variació per cada ciutat on es fa Plaça del Llibre. La idea és ressaltar que no es tracta d’un esdeveniment aïllat en una ciutat, sinó que formen part d’un mateix projecte.\nImatge de la Plaça del Llibre 2022 a càrrec de l’il·lustrador Víctor Visa i la dissenyadora Cristina Pérez\nTenint en compte aquesta premissa, a través d’una crida a projecte es seleccionarà la persona professional o l’empresa del sector que realitzarà els següents serveis:\nCreació de la imatge gràfica de la Plaça del Llibre 2023.\nAdaptació de la imatge a diferents formats (aproximadament unes 15 adaptacions per la celebració de cada Plaça en una ciutat diferent. Format punt de llibre, bàner, programa de mà, adaptacions per a xarxes socials…).\nLa imatge d’aquest cicle 2022 ha estat a càrrec de dues figures de gran relleu de la il·lustració i el disseny valencià: Víctor Visa, en col·laboració amb Cristina Pérez, encarregada de la maquetació de cartells i programes. El seu plantejament per a encarnar la Plaça del Llibre, ve carregat de màgia, traçada amb pinzellades gruixudes combinades amb altres més subtils i detallistes. Tot, amb l’estil personal que caracteritza l’artista valencià, farcit de siluetes que, en aquest cas, lligen en postures elegants, sinuoses, suggerents i —fins i tot algunes d’elles— ratllant l’impossible.\nEn l’edició de 2022, el llibre continua sent el protagonista principal, però aquesta vegada ve acompanyat d’un element nou: la cadira. Visa confessa que, aquesta elecció, amaga una senzilla raó: “al meu poble s’amuntegaven cadires de diferents models en les quals se seien els tertulians cada vesprada o nit”. En aquest sentit, Visa ha volgut resumir el concepte de Plaça amb aquest objecte de repós, ja que “simbolitza la pausa, l’observació i la reflexió; accions directament lligades al moment de lectura”.\nAdaptacions de la imatge de Visa i Pérez a cada Plaça d’Alacant, Elx i Gandia durant 2022\nDescarrega les bases a la crida de imatge 2 023


La "batubanda" animarà els carrers de Cala Millor\nLa “batubanda” animarà els carrers de Cala Millor\nEl Consorci de Turisme ha reactivat una iniciativa que portarà activitats musicals als carrers del nucli per tal de dinamitzar la zona costanera; dilluns que ve s’estrenaran\nAmb aquesta intenció, a partir del pròxim dilluns 13 d’agost, els carrers del municipi s’ompliran d’activitats musicals per amenitzar l’estança tant de residents com de visitants. Així, encetarà aquest grup d’actuacions , que s’allargaran fins a la meitat del mes de setembre, la «batubanda»; un grup de nova creació de Son Servera.\nLes actuacions s’aniran fent una vegada a la setmana i els grups participants recorreran els carrers més cèntrics del poble. Els pròxims en amenitzar les vetllades seran els Xeremiers.\nDes del Consorci de Turisme de Cala Millor destaquen que aquesta iniciativa, que havia estat aparcada, va tenir molt bona acollida en edicions anteriors i confien en què els bons resultats segueixen també aquest any. «Oferir varietat, activitats diferents, i anar més enllà del sol i la platja són els objectius amb els quals s’impulsen iniciatives com aquesta»; apunten des del Consorci.\nRelated Topics:"batubanda"Consorci de Turisme de Cala Millor\nA Campos: La poesia torna al carrer


L’Accents continua amb un concert-tast de vi amb Menut a Cambrils i Formiga & Cigale a Alcover\nMenut presenta les seves cançons acompanyades de vins de la DO Catalunya, aquest divendres, al Centre Cultural de Cambrils / El duet francocatalà estrena el nou espectacle el diumenge, al Convent de les Arts\nEl duet francocatalà Formiga And Cigale actuarà diumenge acompanyat per la música de la Cobla Principal de Tarragona CEDIDA\nDijous, 07 Novembre 2019 19:05\nL’edició 2019 del Festival Accents continua aquest cap de setmana amb dues propostes singulars. Divendres a les 20.30h tindrà lloc a la Sala Àmbits del Centre Cultural de Cambrils el concert / maridatge entre la música de Menut i els vins de la DO Catalunya. Després, diumenge a les 19h, el Convent de les Arts d’Alcover acollirà per segon any consecutiu el Festival Accents, amb concret amb l’estrena absoluta del nou espectacle del duet francocatalà Formiga And Cigale, acompanyat en aquesta ocasió per la música de la Cobla Principal de Tarragona.\nCarles Blanch, com a Menut, és un jove músic de Móra la Nova que va guanyar el Premi Joventut del concurs Sona 9 2018 de la revista Enderrock, gràcies al qual acaba de treure el seu primer disc 'Terra d’argila', una renovació de la música folk procedent de les Terres de l’Ebre. Al seu costat, la proposta també de neofolk de Formiga and Cigale, que fa uns mesos van triomfar en el concert inaugural del Vermusic de Reus, torna ara per presentar-nos les cançons que han popularitzat però acompanyada del so d’una cobla amb llarga trajectòria com és la Principal de Tarragona.\nLes entrades per aquests dos concerts de l’Accents es poden adquirir a www.entradium.com.


El Servei Educatiu del MUME (Educ'Art) organitza, en relació a les diferents propostes de les exposicions temporals, tallers pensats per al públic familiar i infantil o per a grups.\nDes del 2011 han realitzat tres tallers, que us resumim:\n1. La maleta de l'Agustí\nDiumenge, 24 d’abril de 2011, a les 11:30h.\nTaller per crear titelles i maletes vinculat a l'espectacle "La Maleta de l'Agustí", una obra de teatre amb titelles per a públic familiar. Una producció de Farrers brothers i cia amb el teatre de l’Aurora d’Igualada.\n2. Més enllà de les muntanyes\nDissabte, 17 de juny de 2012, a les 11h.\nEl taller familiar "Més enllà de les muntanyes" és una activitat proposada pel Servei Educatiu del MUME adreçat a les famílies i al públic de totes les edats. La base del taller va ser l'exposició temporal “Pintures contra l’oblit” de l'artista Josep M. Cabané, que s’exposava al MUME en aquell moment i va ser l’escenari que va acollir els participants d’aquesta activitat. La narració d'un conte va convidar a fer un viatge per la nostra història i a crear la una obra plàstica, individual i col·lectiva.\n3. Pau Casals, un home de pau\nDissabte, 29 de desembre de 2012, a les 11h.\nAmb la col·laboració de l'Escola de Música de La Jonquera\nActivitat familiar per a tots els públics, relativa a l'exposició temporal "Pau Casals i el món de l'exili. Reportatges del fotoperiodista Jean Ribière (1944-1956)". Es van explicar detalls de la vida de Pau Casals i la seva vinculació a l'exili i va comptar amb música interpretada pels alumnes de l’Escola de música de La Jonquera i, com a cloenda, una mostra del procés de construcció d’un violoncel.


Bartomeu veu compatible de jugar el clàssic al Camp Nou amb l'acció del Tsunami Democràtic\nBartomeu veu compatible de jugar el clàssic al Camp Nou amb l’acció del Tsunami Democràtic\nEl president del Barça creu que no hi ha cap motiu per a supendre el partit i recorda que a l'estadi el soci és lliure d'expressar-se i exhibir pancartes\nEl president del F.C.Barcelona, Josep Maria Bartomeu, afirma que no està preocupat per la convocatòria del Tsunami Democràtic pel 18 de desembre a Barcelona, durant el clàssic entre el Barça i el Madrid. Es desconeix en què consistirà l’acció. L’únic que se sap és que Tsunami va proposar a ambdós equips que durant el partit permetessin de fer visible el missatge ‘Spain, sit and talk‘ a les grades i al camp.\nEl Tsunami convoca ‘tota la ciutadania’ a Barcelona el dia del Barça-Madrid\n‘Fer un acte reivindicatiu jugant un partit de futbol de forma pacífica i serena, cívica, és compatible. No veig cap problema en que puguem jugar a futbol i fer aquesta reivindicació cívica i pacífica’, ha dit Bartomeu en una entrevista a ‘El Suplement’ de Catalunya Ràdio.\nSobre la necessitat d’una hipotètica intervenció policíaca, el president del Barça ha recordat que dins del Camp Nou el control és responsabilitat del club, que té el seu sistema de seguretat. ‘El soci del Barça, quan ve a l’estadi, és lliure: llibertat d’expressió, de moviment, per exhibir les pancartes i banderes que cregui necessari, sigui qui sigui. No hi ha restriccions’. Ha puntualitzat que l’únic que no es permetrà és insultar.\nBartomeu creu que no hi ha cap motiu per a suspendre el partit i ha recordat ‘que estem en un moment excepcional de la història de Catalunya, passen coses que el Barça ens hem manifestat que no estem d’acord. Tot és compatible’. També ha evocat la tradició pacífica i cívica de reivindicar i manifestar al Camp Nou.


L’ONU condemna l’últim desafiament de Corea del Nord\nTrump augmenta la tensió amb un nou insult a Kim Jong-un: “És un cadell malalt”\n3 min. Nova York 30/11/2017 00:00\nNÚRIA FERRAGUT CASAS\n651x366 Un home caminant davant una pantalla que mostra l’últim llançament d’un míssil nord-coreà, a Tòquio. / TORU HANAI / REUTERS Un home caminant davant una pantalla que mostra l’últim llançament d’un míssil nord-coreà, a Tòquio. / TORU HANAI / REUTERS\nLa comunitat internacional va condemnar ahir el nou desafiament nuclear de Corea del Nord. Però el règim de Kim Jong-un continua sense escoltar i es va declarar “estat nuclear”. Per això, en una reunió d’urgència, la majoria dels membres del Consell de Seguretat de l’ONU van demanar noves sancions contra el país asiàtic en resposta a la seva última prova nuclear.\nEl llançament d’un míssil intercontinental dimecres a la matinada (hora local) va ser el primer de Pyongyang en dos mesos i va deixar clar que l’aturada de proves nuclears no buscava una oportunitat per al diàleg -tal com havien especulat alguns experts-. El líder nord-coreà, Kim Jong-un, va celebrar l’èxit de la prova, considerada la més potent fins el moment perquè tindria un abast de 13.000 quilòmetres. Per tant, el règim, que es va autoproclamar “estat nuclear”, tindria capacitat per atacar qualsevol indret dels Estats Units. Tot i així, aquesta última prova, o les de principis d’any, no demostren que el país hagi aconseguit dominar tots els aspectes tècnics d’aquest arsenal.\nLes resolucions del màxim òrgan de les Nacions Unides prohibeixen al règim nord-coreà desenvolupar míssils i armes nuclears. Però el govern de Kim Jong-un argumenta que aquest arsenal és necessari per defensar-se davant els actes “hostils” dels Estats Units. De fet, ha ignorat la prohibició i ha continuat amb les seves proves tot i les múltiples sancions que s’han aprovat contra el seu país.\nPressió a la Xina\nEl president dels Estats Units, Donald Trump, va pressionar la Xina, hores abans de la reunió del Consell de Seguretat de l’ONU, perquè utilitzés noves mesures per convèncer Corea del Nord que posés fi “a la seva provocació”. Ho va fer a través d’una conversa telefònica amb el president xinès, Xi Jinping. A més, va anunciar noves sancions contra el règim nord-coreà i va tornar a insultar el líder nord-coreà. “És un cadell malalt”, va afirmar en un míting a Missouri.\nEl govern de la Xina, per la seva banda, havia expressat ahir la “greu preocupació” pel llançament recent d’un míssil intercontinental de Corea del Nord, però va afegir que espera que “totes les parts procedeixin amb cautela per preservar la pau i l’estabilitat a la regió”.\nEl gegant asiàtic, un aliat de Corea del Nord, segueix demanant negociacions diplomàtiques tot i que cada cop desconfia més de Kim Jong-un. El govern xinès ha votat els últims mesos a favor de diverses sancions contra Pyongyang.\nDes del novembre de l’any passat, el màxim òrgan de les Nacions Unides ha prohibit exportacions de carbó, ferro, plom, tèxtils i mariscos del país, ha restringit empreses i ha fet una llista negra d’entitats nord-coreanes en resposta als míssils i les proves nuclears. També ha prohibit la contractació de treballadors nord-coreans i les exportacions de petroli.\nEl Consell de Seguretat tenia previst analitzar el progrés d’aquestes mesures però l’última prova nuclear de Pyongyang va modificar-ne l’agenda. El portaveu del secretari de les Nacions Unides va instar totes les parts a obrir un diàleg amb Corea del Nord per aconseguir una “resolució pacífica del conflicte”.\nProhibir el tràfic marítim\nEl departament d’Estat dels EUA es va mostrar a favor de prohibir el tràfic marítim de mercaderies amb Pyongyang. “Els Estats Units mantenen el compromís de trobar un camí pacífic a la desnuclearització i posar fi a les bel·ligerants accions de Corea del Nord”, va subratllar Rex Tillerson, cap de la diplomàcia nord-americana.\nUna sirena entre taurons per Nadal: Ona Carbonell felicita les festes sota l'aigua\nLa irresponsabilitat de la caverna amb la profecia de la violència\nDescobrim el rosa corall, el color del 2019\nEl Servei Català de Trànsit tindrà un helicòpter operatiu a partir de l’1 de gener\nTony Blair demana ajuda a la UE davant el que considera un més que probable nou referèndum sobre el Brexit


Cop dur als drets sexuals i reproductius | Ajuntament de Barcelona\nInici / Notícies / Cop dur als drets sexuals i reproductius\nCop dur als drets sexuals i reproductius\nDones, covid-19, Barcelona\nDrets sexuals i reproductius. La pandèmia incrementa les barreres per accedir a serveis de salut sexual i reproductiva\nEl passat 20 de març, Turquia va anunciar que abandonava la Convenció d’Istanbul, una decisió que ha generat frustració entre defensores i expertes en drets humans, que ho veuen com “un retrocés contra els drets de les dones“ i les persones LGTBI+.\nEn paraules de Dubravka Šimonović, relatora especial de l’ONU sobre violència contra les dones, la decisió de Turquia “debilita les proteccions per al benestar i la seguretat de les dones i les deixa en més risc en un moment en què la violència contra les dones està augmentant a tot el món”.\nDrets sexuals i reproductius en pandèmia\nAquest anunci arriba quan ja portem un any de pandèmia, on els drets sexuals i reproductius de les nenes, dones, i persones LGTBI+ s’han vist especialment afectats. Amb la crisi sanitària i econòmica mundial, s’han incrementat les barreres per accedir a serveis de salut sexual i reproductiva i, alhora, ha augmentat la violència masclista.\nEls drets sexuals i reproductius (DSIR) són drets humans que tenen com a finalitat que tothom pugui viure lliure de discriminació, riscos, amenaces, coercions i violència en el camp de la sexualitat i la reproducció. En altres paraules, són els drets que garanteixen que puguem expressar i gaudir les nostres sexualitats i plaers, així com triar què fer amb els nostres cossos sense discriminacions ni violències. Són els que blinden que puguem triar i viure lliurement la nostra orientació sexual i la nostra expressió i identitat de gènere.\nA banda, els DSIR, també impliquen que tothom rebi informació acurada sobre tals drets, que puguin accedir a serveis de salut sexual i reproductiva, i que puguin triar si volen (i amb qui) casar-se o tenir criatures. I, per descomptat, criminalitzen totes aquelles pràctiques que atempten contra aquests drets i constitueixen violència sexual: violacions, mutilació genital femenina, i embarassos, avortaments i esterilitzacions forçoses.\nJa de per si, els DSIR pateixen limitacions, com ara les que venen de l’ultradreta. Ara que amb la Covid la disponibilitat i l’accés s’estan comprometent a tot el món, les barreres que existien per accedir als serveis de salut sexual i reproductiva s’han ampliat.\nL’ONG internacional Human Rights Watch apunta que, durant 2020 i encara ara, s’han posat de relleu nombrosos impactes de gènere de la pandèmia, com ara les limitacions per accedir a l’avortament o la contracepció d’emergència. Alguns Estats i territoris han utilitzat la Covid-19 per seguir empenyent polítiques anti-elecció i establir noves restriccions en l’accés a l’avortament: a l’estat estatunidenc d’Alaska, per exemple, es va declarar que els avortaments quirúrgics deixaven de ser urgents, ordenant així posposar-los a menys que l’embaràs posés en perill la “vida física o la salut” de la dona.\nAquestes restriccions atempten contra un dels pilars bàsics dels DSIR, l’autonomia i dret a exercir el control sobre el propi cos i la maternitat, i segons HRW, afecten de manera desproporcionada “les dones que viuen en la pobresa, les dones amb discapacitat, les dones gitanes, les dones migrants en situació administrativa irregular, les adolescents i les dones en risc o que són supervivents de la violència domèstica i sexual.”\nIndependentment de les noves limitacions per la pandèmia, hi ha molts països al món on l’avortament és il·legal. Un d’ells és Andorra, on està prohibit avortar en tots els supòsits. De fet, són moltes les dones andorranes que cada any s’han de desplaçar fins a Catalunya per poder fer-ho lliurement.\nAquest cop dur contra els DSIR ha estat un fenomen global, i, com a tal, també ha afectat Catalunya i Barcelona.\nSegons l’Observatori dels Drets Sexuals i Reproductius, que recull denúncies de vulneracions d’aquests drets a Catalunya, el 2020 van rebre un centenar de denúncies – la majoria del Barcelonès i de dones cis d’entre 14 i 57 anys – que mostren “la carrera d’obstacles que han hagut de salvar, durant el període de confinament, sobretot per avortar, accedir a serveis sense targeta sanitària, accedir a l’anticoncepció d’urgència, a la reproducció assistida i reporten, també, casos de violència obstètrica durant el seguiment de l’embaràs i el part“.\nAixò no obstant, des de l’Observatori, han remarcat que, pel que fa a l’avortament, Catalunya va ser “pionera”. Des d’un primer moment, es va establir que la Interrupció Voluntària de l’Embaràs (IVE) era essencial i el departament de Salut va publicar una resolució per garantir-ne el seu accés. Això, enmig d’una pandèmia amb limitacions de mobilitat, passava per incorporar la via telemàtica.\nCal recordar en aquest punt que la Llei orgànica 2/2010 de salut sexual i reproductiva i d’interrupció voluntària de l’embaràs estableix que a Catalunya tota dona pot decidir interrompre el procés de gestació de manera gratuïta en un centre de salut del sistema públic. Per poder realitzar un avortament a Catalunya, s’han de fer dues visites a l’ASSIR (unitats d’atenció́ a la salut sexual i reproductiva vinculades a l’atenció́ primària i especialitzada). La primera és de caire més informatiu i d’acollida, i en la segona s’efectua l’avortament. Amb la resolució de Salut durant el confinament, es va establir que la primera visita es podia fer de manera telemàtica, evitant així un desplaçament i un risc extra de contagi per coronavirus.\nMalgrat això, des de l’Observatori, així com altres mitjans de comunicació, s’ha recalcat que la pandèmia ha accentuat les desigualtats territorials, que ja existien prèviament, per poder accedir a l’avortament a Catalunya.\nActualment, no es realitzen IVEs quirúrgics a la província de Lleida, ja que el personal mèdic dels hospitals s’acull a l’objecció de consciència. Només s’ofereix (i no a tots els municipis) l’avortament farmacològic, que és efectiu fins a les nou setmanes de gestació. Després d’aquest moment, qualsevol persona que hagi d’avortar, ha de recórrer un centenar de quilòmetres fins a les províncies de Barcelona, Girona, o Tarragona. Segons informa TV3, a la Catalunya central, per altra banda, només s’ofereix avortament quirúrgic en un hospital, fins a les 12 setmanes. Després, se les deriva a centres concertats per Salut, a clíniques de Barcelona. Aquests situacions limiten el dret a l’avortament de moltes persones, que per diversos motius – als quals ara se sumen les restriccions de moviment per la pandèmia – potser no poden desplaçar-s’hi.\nL’avortament, com a part essencial dels drets sexuals i reproductius, és una opció i un dret humà. Per consultar totes les opcions i serveis disponibles a Barcelona, podeu visitar aquesta web.\nBarcelona, en defensa dels drets sexuals i reproductius\nBarcelona, com a ciutat adherida a l’Agenda 2030 pel Desenvolupament Sostenible, es proposa defensar els drets sexuals i reproductius de les dones i persones LGTBI+. Precisament el 5è objectiu d’aquesta agenda és “aconseguir la igualtat de gènere i apoderar totes les dones i nenes”, a partir de l’erradicació de la discriminació de gènere en tots els àmbits de la societat. Això passa per posar fi a totes les formes de violència i discriminacions contra les dones, inclosa l’explotació sexual.\nLa defensa dels drets sexuals i reproductius és clau per aconseguir la igualtat de gènere i assegurar que es despleguin tots els drets humans de les persones. És per això que l’Ajuntament de Barcelona compta amb l’Estratègia de Salut Sexual i Reproductiva, un marc d’actuació dissenyat de la mà de diferents agents institucionals i comunitaris de la ciutat per impulsar la protecció, el respecte i la garantia d’aquests drets. L’accent: procurar l’accés a mètodes preventius i a serveis de qualitat per prevenir embarassos no desitjats, violències sexuals i infeccions de transmissió sexual.\nAmb una idea clara: els drets sexuals i reproductius són drets humans i, per tant, cal defensar-los i garantir-los.


Múltiples queixes de conductors perquè aparcar a Andorra la Vella torna a ser una odisea pel tancament del Parc Central - Poble Andorrà\nDissabte 23 - octubre - 2021\nMúltiples queixes de conductors perquè aparcar a Andorra la Vella torna a ser una odisea pel tancament del Parc Central\nDurant tot l'octubre, excepte en el Pont del Pilar, faltaran les 540 places de l'aparcament més important de la parròquia perquè s'està muntant la fira\nUn muntatge anterior de la fira.\nQueixes. Esperes amb mala lluna. Clàxons. Aquesta és la música que des de dilluns s’escolta de tant en tant en els aparcaments d’Andorra la Vella on els semàfors vermells que indiquen que l’ocupació és plena tornen a ser habituals. El tancament de cada any de l’aparcament del parc central ja era un problema cada any quan s’està muntant la fira. Però ja ha passat a la categoria de drama per als conductors des que l’altre gran pàrquing, el del Fener, ha passat a ser un solar on es construeix un complex de comerços i pisos.\nLa falta de l’aparcament té un doble problema. El primer és evident: no hi ha places. El segon és la generació de moltes més cues al centre d’Andorra la Vella. Com els conductors no troben lloc van donant voltes i més voltes a l’entorn dels aparcaments públics i generen retencions.\nAl Parc Central durant l’octubre podrà estacionar, però, només entre divendres 8 i dimarts 12 d’octubre per donar acollida al volum important de turistes previst per al Pont del Pilar. Després 17 dies més de tancament total i el pàrquing tornarà a ser operatiu a partir del 29 d’octubre.\nEl muntatge de l’envelat que acollirà la 42a edició de la Fira d’Andorra la Vella, que se celebrarà entre el 22 i el 24 d’octubre. El muntatge es va iniciar a primera hora del dilluns 4 d’octubre, per la qual cosa la instal·lació va haver de quedar lliure de cotxes. Per això, ja el diumenge dia 3 no es permetria l’entrada de nous vehicles pels accessos del carrer Pere d’Urg i de l’avinguda Tarragona. Els problemes, però van arribar el dilluns al matí quan una onada de cotxes va començar a donar voltes cercant aparcament i fent cues davant dels pàrquings tancats.\nQuan hagi acabat el desmuntatge de l’envelat, el pàrquing recuperarà les 540 places disponibles a partir del 29 d’octubre, en previsió d’un nou període d’afluència turística amb motiu del Pont de Tots Sants.\nD’altra banda, entre el 3 i el 29 d’octubre, ha quedat inhabilitada provisionalment la minideixalleria situada en aquest aparcament perquè l’accés estarà tancat.\nLa Batllia amplia la fallida d'Assegurances Generals a Amadeu Calvó, Jaume Calvó i Núria Boronat i els embarga\nUn camioner va portar a la caserna de bombers de la Massana la dona agredida pel ciclista professional australià\nMor assessinat el velocista equatrorià Álex Quiñónez\nTres detinguts a Puigcerdà per traficar marihuana\nS’estan aturant obres a causa de la manca de subministrament de la fusta, l’alumini i el ferro principalment


Ha negat que la Guàrdia Civil oferís els seus Tedax als Mossos, que la CIA els alertés d'un atac imminent o que la policia belga els posés en avís sobre l'imam de Ripoll\nRedacció 28/08/2017 - 11.31 Actualitzat 28/08/2017 - 13.34\nEl major dels Mossos d'Esquadra, Josep Lluís Trapero, s'ha mostrat visiblement molest pel "judici crític" que s'ha fet dels Mossos d'Esquadra des d'alguns mitjans de comunicació arran dels atemptats a Catalunya. En una entrevista a "El matí de Catalunya Ràdio", Trapero s'ha queixat que s'hagi qüestionat el cos però no algunes fonts d'informació que segons ell tenen l'objectiu de desprestigiar-lo. En aquest sentit ha negat algunes notícies posteriors als atacs de Barcelona i Cambrils:\n- La Guàrdia Civil no va demanar intervenir a Alcanar\n"La Guàrdia Civil en cap cas ens va demanar intervenir a Alcanar. No va fer cap oferiment dels seus Tedax".\n"Això s'ho ha inventat algú i ha passat a ser portada de diaris".\n- Nega que la CIA alertés els Mossos d'un possible atac terrorista imminent a Barcelona\n"Els serveis d'intel·ligència d'altres països es relacionen amb serveis d'intel·ligència i no amb cossos policials".\n"Per tant, una altra polèmica que té el recorregut que té. És mentida".\n- La policia belga no va avisar els Mossos sobre l'imam de Ripoll\n"La policia belga no va alertar de res el cos dels Mossos d'Esquadra. Un col·lega d'un policia local d'un poble de Bèlgica li va preguntar a un col·lega que havia conegut en un congrés si coneixia aquesta persona. Aquell ajuntament estava mirant de contractar aquesta persona. Li estava preguntant, no l'estava alertant de res."\n"És una mentida més i una irresponsabilitat més. Què aporta difondre la informació i el nom d'un sergents dels Mossos?"\n- La jutgessa d'Alcanar no els va advertir sobre la naturalesa terrorista de l'explosió, després que es produís la primera\n"La jutgessa diu, bé, pregunta: amb una bombona de butà es pot fer una bomba? Ella només pregunta això".\n"Ens posem en àmbit terrorista en la segona explosió".\n- No està confirmat que volguessin atacar la Sagrada Família\n"Ni nosaltres ni ningú ho té confirmat. Volien fer un atemptat d'unes característiques diferents del que van fer i aquest podia ser un lloc, com a exemple".\nEn l'entrevista de Mònica Terribas, Trapero també ha assegurat que Younes Abouyaaqoub, el conductor de la furgoneta que va perpetrar l'atemptat de la Rambla, no va tenir cap cèl·lula de suport durant la fugida de Barcelona fins que va ser abatut a Subirats, a l'Alt Penedès, quatre dies després.


Emili Casademont i Comas: de setembre 2010\nAssenyala la història que sant Cosme i sant Damià, els patrons de les classes mèdica i farmacèutica, eren originaris d´Aràbia. I també assenyala que, durant la persecució que l’emperador romà Dioclecià decretà contra els cristians, els dos -que eren bessons- foren martiritzats l’any 187. El culte a sant Cosme i sant Damià, metges de professió, coneguts com els Sants Metges, s’estengué, a partir del segle V, per tot el món, fins al punt que, en honor seu, els fou construïda, a Roma, una basílica. Una tradició barcelonina, però, diu que sant Cosme i sant Damià obriren els ulls a la vida a la capital catalana. Concretament, al carrer dit «dels Metges», on hi ha, a la façana d’un edifici, una capelleta, en la qual sempre se’ls ha venerat, per tal d’agrair-los els favors que, practicant la medicina, realitzaren al llarg d’algunes guerres, en què, més que guarir els ferits, els ressuscitaven. Això, segons la llegenda, ocorregué, per exemple, en la llunyana reconquesta del nostre territori en poder dels sarraïns. Aneu-ho a saber.\nEl que sí que, en canvi, se sap de manera certa és que, entre els segles XVII, XVIII i XIX, es dedicaren, arreu de casa nostra, moltíssims altars a sant Cosme i sant Damià, com els de les catedrals de Tarragona i de Lleida, el de l’ermita de Sarral (la Conca de Barberà), etcètera, i que, per allà l’any 1445, es col•locà un retaule a l’església catedralícia de Barcelona, atribuït a Bernat Martorell, fet que s’esdevingué després que Catalunya patís una terrible epidèmia de pesta, tifus i febres. Altrament, cal consignar que els Sants Metges han estat venerats -i, en molts casos, encara avui dia ho són- a nombrosos llocs dels Països Catalans, com les localitats gironines d’Esponellà, Llanars, Sils, Vilopriu, Sant Julià de Ramis, etc. En aquesta última població, per cert, s’han localitzat recentment, en unes excavacions practicades al subsòl de l’esglesiola dels sants Cosme i Damià, algunes monedes antiquíssimes, encara que no pas pertanyents a aquella remotíssima època -època barrejada d’història i de llegenda-, en què, trobant-se bona part de la comarca del Gironès «ocupada» per les aigües de la Mediterrània, arribaren a Sant Julià de Ramis, a bord d’un petit vaixell, uns esclaus fugitius de la destruïda ciutat de Troia, la de La Ilíada, i en fundaren una d’idèntica, a la qual donaren també el nom de Troia, que equival a Júlia, denominació convertida pel cristianisme en Sant Julià.\nAntigament, els metges, el dia dels seus patrons (alguns calendaris indiquen que és aquest diumenge, 26 de setembre, i d’altres, per contra, l’endemà), no visitaven. Tan sols ho feien en casos d’extrema gravetat. I és que hi havia la creença que, en tal data, els malalts no es morien, ja que ho impedien els Sants Metges. I com una extensió de la festa dels metges, també en feien els estudiants de medicina, que -no se sap per quina raó- eren qualificats de «cigonyes». Així, al patí de l’Hospital de la Santa creu, a la Ciutat Comtal, es lliuraven a grans gresques, tot oferint, per exemple, a les donzelles que passaven pel carrer, els seus serveis, i les que ho acceptaven eren ruixades amb xeringues, l’aigua de les quals era extreta del pou existent al costat d‘una farmàcia propera. I parlant de farmàcies, cal indicar que els farmacèutics o apotecaris també celebraven els Sants Metges, associant-se així a la festa dels seus companys, i no cobraven, durant tot el dia, cap medicament.\nSant Cosme i sant Damià havien estat, igualment, els patrons dels barbers cirurgians. O sigui, d’aquells barbers que, sense tenir estudis, sabien adreçar ossos trencats, arrencar queixals, etcètera. Uns barbers que gaudien de la preferència de la gent, perquè, quan parlaven, ho feien de forma clara i catalana, mentre que ningú no arribava a entendre el que deien aquells que havien estudiat, atès que, per l’afany de presumir, deixaven anar «llatinades» a dojo. Aquests cirurgians eren anomenats, despectivament, «els llatins».\nI permeteu-me, benvolguts lectors, que, en la diada dels Sants Metges -molt celebrada encara enguany per la classe mèdica-, expliqui el motiu pel qual s’ha representat sempre la figura del metge amb bastó i ulleres. Això ve del fet que abans els homes de certa categoria portaven, com a signe de distinció, una espassa. I com que els metges consideraven que ells no podien dur-ne, car la seva missió era guarir i no pas «matar», es decantaren pel bastó i les ulleres; ulleres, per cert, totalment rebutjades pels citats homes de certa categoria (al•legaven que feien lleig), malgrat que molts es trobaven força malament de la vista i, per tant, les necessitaven. I així, bastants d’ells, anant pel carrer, en no veure un burro a quatre passes, sovint es «fotien» unes fortes trompades. Unes trompades que, en record dels presumits cirurgians «llatins» (presumits igual que els distingits portadors de l’espassa), foren denominades popularment, durant molt de temps, «trompades llatines».\nEsglésia dels Sants Metges, a Sant Julià de Ramis\nPublicat per Emili Casademont i Comas a les 15:11 Cap comentari:\nL’important Ventura Gassol\nEl prestigiós i recordat escriptor, crític literari i traductor barceloní Leandre Amigó, arran de la mort de Ventura Gassol, als 87 anys, esdevinguda en una clínica de la ciutat de Tarragona (aquest diumenge, dia 19 de setembre, farà tres dècades), afirmava que «amb Josep Maria de Sagarra, Gassol no hi ha dubte que ha estat el poeta més llegit i recitat pel poble, després, cronològicament, de mossèn Cinto Verdaguer». I tenia tota la raó. Així, per exemple, els seus versos de Les tombes flamejants, tot un símbol de la persecució contra el català que desencadenà el general Miguel Primo de Rivera, foren recitats, al llarg d’aquell règim dictatorial, per la gent d’arreu del país. I, encara actualment, algunes persones d’edat força avançada que fineixen se’n fan posar un fragment (aquell que diu «Tan a la vora de la mar dormia», etcètera) a l’«estampa-recordatori» del seu funeral.\nBonaventura Gassol i Rovira, considerat un dels homes més importants dins la història de Catalunya del segle passat, nasqué a la població tarragonina de la Selva del Camp i, en abandonar els estudis de capellà (li faltava molt poc per acabar-los), es traslladà a Barcelona, on, el 1916, ingressà en la Comissió de Cultura de l’Ajuntament. Un any més tard, publicà el seu primer recull de poemes, en un llibre titulat Àmfora, preludi de la seva intensa i guardonada producció literària i poètica: La cançó del vell Cabrés, La Dolorosa, Mirra, etcètera, a més dels citats versos de Les tombes flamejants, que ara, per dissort, encara continuen conservant certa frescor: «Fou una pàtria. Va morir tan bella,/ que mai ningú no la gosà enterrar;/ damunt de cada tomba, un raig d’estrella;/ sota de cada estrella, un català. // Tan a la vora de la mar dormia/ aquella son tan dolça de la mort,/ que les sirenes dia i nit oïa/ com li anaven desvetllant el cor. // Un dia es féu una claror d’albada,/ i del fons de la tomba més glaçada/ fremí una veu novella: el cant dels cants.// Foc nou, baixa del cel i torna a prendre./ Ja ha sonat l’hora d’esventar la cendra./ Oh Pàtria de les tombes flamejants!».\nVentura Gassol fou nomenat conseller de Cultura de la Generalitat presidida per Francesc Macià (amb ell havia participat abans en els històrics fets de Prats de Molló, tot acompanyant-lo després a Amèrica del Sud, a fi de cercar-hi suport per enderrocar la dictadura d’en Primo), així com en la que, posteriorment, encapçalà Lluís Companys, dificilíssima etapa aquesta última, en què Gassol es distingí fent moltíssims favors. D’aquesta manera, en esclatar la Guerra Civil, a part de salvar el patrimoni artístic de Catalunya i d’evitar, gràcies a una acció duta a terme amb els mossos d’esquadra, que fos incendiada la Catedral barcelonina, impedí l’assassinat de nombrosos religiosos, com el cardenal Vidal i Barraquer i el bisbe de Girona Josep Cartanyà. Amenaçat de mort pels elements incontrolats de la FAI, Ventura Gassol hagué de fugir a l’estranger, cames-ajudeu-me, i no tornà de l’exili fins al 28 de juny del 1977 -ja traspassat l’altre dictador, Francisco Franco-, tot residint una llarga temporada a l’Hostal del Senglar (l’Espluga de Francolí) i, durant uns mesos, a Palamós. Però, trasbalsat pels òbits de l’Abel, el seu fill gran, i de Lucia, la seva segona esposa, s’establí de forma definitiva al Mas de la Coma (la Selva del Camp).\nCap a la meitat de la dècada dels anys 1960, vaig conèixer personalment Gassol al seu «amagatall» francès, on li vaig fer una entrevista, en què parlava dels seus records de Girona, del poeta figuerenc Carles Fages de Climent (li havia prologat el poema Les bruixes de Llers), etc., entrevista en català que, després d’una dilatada espera, vaig poder publicar al diari Los Sitios, un cop desaparegut en Franco. Literàriament parlant, però, ja coneixia l’autor de Les tombes flamejants, que a tothom tractava de germà, des que jo era jovenet. En concret, d’ençà que, en els inicis dels anys 1950, vaig adquirir alguns llibres seus, venuts a preu de parracs en una parada dels populars Encants barcelonins. I, entre ells, hi havia un exemplar de Mirra, que lluïa la dedicatòria següent: «A Francesc Macià, primer president de la Catalunya renascuda». Tot un tresor, sens dubte, lamentablement menyspreat.\nL’última vegada que vaig veure Ventura Gassol, «en viu», fou per TV el 1977, quan el president Josep Tarradellas, des del balcó del Palau de la Generalitat, tot just retornat a la pàtria, pronuncià el seu famós «Ja sóc aquí!», car es trobava a prop seu. Un «Ja sóc aquí!», per cert, que l’hauria pogut pronunciar perfectament el mateix Gassol, atès que havia estat una de les personalitats intel•lectuals i polítiques catalanes exiliades proposades per substituir Josep Irla. Però, davant el «no» de totes elles, Tarradellas, que «sospirava» per convertir-se en el quart president de la Generalitat de l’era moderna, se’n beneficià.\nPublicat per Emili Casademont i Comas a les 17:04 Cap comentari:\nLa feina de les veremes, o de la collita del raïm, sol repartir-se entre aquest mes i el que ve. Per això, hom diu que les veremes duren una mesada, que comprèn mig setembre i mig octubre. I també hom diu que convé iniciar-les en lluna creixent, ja que resulten més productives i els raïms donen més vi. Antigament -i no tan antigament-, aquesta feina havia estat sempre acompanyada de cançons. Així, per exemple, pel que respecta a les comarques gironines, els veremadors (també anomenats veremaires) entonaven una melodia dedicada a sant Ferriol, típica de Besalú. I, tradicionalment, menjaven, a més de pa i figues, carn de cabra. D’aquí ve que hi hagi un parell de refranys que en facin referència: «Pel veremar,/ la cabra s’ha de matar» i «Verema sense cabra,/ com núvia sense arracada». I és que la cabra recordava el déu Dionís, fill de Zeus i de Sèmele, que fou qui ensenyà als homes a conrear la vinya i a elaborar el vi, segons la mitologia grega, divinitat molt venerada a diversos pobles de la vella cultura mediterrània. Aquest déu Dionís, per tal d’escapar d’alguns perills, s’assenyala que prengué, en moltes ocasions, la forma d’una cabra. Ah!, i no oblidem Bacus, nom donat en llatí pels romans al déu de la vinya, representat com un home-cabra. O sigui, amb un cos meitat d’home i meitat de cabra o de boc; boc (potser, no caldria que ho digués) és la cabra mascle.\nEn tot moment, el vi ha estat molt relacionat pertot arreu amb sant Ferriol, fins al punt que a Figueres, per exemple, hi ha la Venerable Confraria de la Bóta de Sant Ferriol, confraria que, amb motiu del centenari del naixement de Salvador Dalí, organitzà, durant els primers dies d’octubre de l’any 2004, unes jornades de tast de vins, tot evocant el fet que el genial artista empordanès havia il•lustrat un llibre titulat Los vinos de Gala, on s’esmenten els que eren del gust de la seva esposa i musa. En aquelles jornades, per cert, la confraria investí Carles de Montoliu com a confrare d’honor, atès que, segons una llegenda, és descendent dels barons d’Albi, barons que, segons una altra llegenda, foren els que portaren a les terres catalanes, des de l’Àsia Menor, les despulles de sant Ferriol.\nI aquesta relació de sant Ferriol amb el vi té un origen la mar de curiós. Explica la tradició que Ferriol era capità de lladres (per això, els lladregots escolliren aquest sant per patró), i que, malgrat l’esborronador del seu ofici, tenia un bon fons i era creient. Així, cada vegada que cometia un crim, se n’anava a confessar i pretenia, sense penedir-se’n, que el capellà l’absolgués. I com que això no era possible, aleshores matava el pobre sacerdot. Es donà el cas, però, que un dia Ferriol en trobà un que aconseguí fer-li entendre que havia de canviar la seva forma d’obrar. I ell, ja ben penedit dels seus pecats, immediatament féu via cap a una taverna, on l’esperaven els components de la seva banda per anar-ne a fer una de molt grossa, i, en dir-los que calia deixar la mala vida que duien, el titllaren de covard, el mataren i, tot seguit, enterraren el seu cos sota una bóta existent al celler de l’establiment. Al cap d’un temps, el taverner observà que no s’acabava mai el vi d’aquella bóta i arribà a descobrir, després de remenar-ho tot, que un dit de la mà del cadàver d’en Ferriol la tocava, cosa que produïa el miracle.\nAixò, segons els barcelonins, passà en una taverna situada al carrer de les Carretes de la Ciutat Comtal; però, segons la gent de la Garrotxa, a Besalú, on es veneraven (i avui encara es veneren) unes relíquies del sant. I així, cada 18 de setembre, diada de Sant Ferriol, molt jovent acudia a la històrica població garrotxina, atret per la devoció al sant i pel goig de divertir-se. La nota típica de la festa era un ball esbojarrat, en què intervenien tots els homes, mentre tenien forces per ballar i saltar. Per això, hom deia que «Irem a Sant Ferriol,/ i ballarem, si Déu ho vol». Per altra banda, convé remarcar que la parròquia de Falgons, al Pla de l’Estany, també havia posseït una relíquia de sant Ferriol (ignoro si actualment la continua posseint), que treien en processó quan es patia eixut. I no puc obviar el barri de Sant Ferriol, a la ciutat d’Olot, que honora el sant, ni el poble de Ceret, a la Catalunya Nord, que, en honor seu, celebra la festa major.\nSant Ferriol donà origen a la popularíssima frase «Sembla la bóta de sant Ferriol», que s’utilitza per indicar, tant en català com en castellà, que hi ha abundància d’alguna cosa o que aquesta no s’acaba mai. No fa gaire, per cert, vaig poder llegir, en un article d’opinió publicat en un diari editat en llengua castellana (article que feia referència a un possible augment dels impostos per part dels governants), aquest encertat comentari: «Parece que el contribuyente es como la bota de san Ferreol, que no dejaba nunca de manar».\n(“Diari de Girona”, 12-9-2010)\nPublicat per Emili Casademont i Comas a les 19:37 Cap comentari:\nEl setembre i la Diada\nEls nostres avantpassats llunyans consideraven que el setembre era el darrer mes de l’any. El famós Tapís de la Creació, existent a la Catedral de Girona, així ho dóna a entendre. I també ho dóna a entendre la representació del setembre que hi ha a la portalada del monestir de Ripoll, ja que, al costat d’un boter (un home que adoba una bóta, feina que sol precedir a la verema), s’hi pot veure un soldat amb una llança, que recorda els vells costums guerrers de bregar només en bon temps. És a dir, des de la primavera fins a la tardor. Per aquest motiu, tan bon punt s’acostaven les pluges tardorals, la lluita es deturava i molts lluitadors se’n tornaven cap a casa, per tal de passar la hivernada amb la família. El gran rei En Jaume, per cert, bé prou que se’n queixa, d’això, a la seva Crònica, on explica que, en arribar les primeres fredors, els cavallers aragonesos l’abandonaren, deixant-lo en mans de la morisma, però sense mancar-li a la fidelitat, davant la població de Borriana (País Valencià), fet que el féu plorar.\nEl mes de setembre ens porta la tardor (entre els dies 21 i 23, si bé, meteorològicament, ja ho fa el dia 1) i tot un seguit de festes majors (la d’Olot, la de l’Escala, etcètera, pel que respecta a les comarques gironines) i de diades molt assenyalades, com la de les Marededéus trobades, el dia 8, entre les quals figuren (pel que respecta igualment a les terres gironines) la del Mont i la de Núria. La primitiva imatge d’aquesta última Verge, segons la llegenda, fou obrada per sant Gil, fill d’Atenes (que arribà al nostre Pirineu per fer-hi vida de penitència), servint-se de fusta de noguera: «La Mare de Déu de Núria,/ feta de cor de noguer;/ les nouetes eren bones,/ la Mare de Déu també», diu la corranda. Al Santuari de Núria, que presideix la formosa vall del mateix nom, on fa 42 anys jo vaig contraure matrimoni, es redactà, per cert, el primer Estatut de Catalunya, el del 1932, durant l’època de la Generalitat republicana, presidida per Francesc Macià\nI el mes de setembre ens porta també, el dia 11, la Diada Nacional de Catalunya. Repassant una mica la història, cal ressaltar que, després que les tropes de Felip V de Castella, ataquessin Barcelona el 25 de juliol del 1713, on trobaren una forta resistència, Rafael Casanova i Comes fou nomenat conseller en cap de la ciutat, o sigui, la màxima autoritat de la capital catalana. I un any més tard, en un atac ferotge contra la plaça, realitzat l’11 de setembre, es produí l’assalt final al Cap i Casal, que obligà Casanova a treure al carrer la senyera de Santa Eulàlia (molt venerada pels barcelonins i que tan sols sortia del lloc on era guardada en casos de greu perill), a fi de donar ànims al seu exèrcit. El conseller en cap, ferit en una cuixa, fou traslladat a un hospital de sang, el del col·legi de la Mercè, i el triomf dels borbons es consumà. A Rafael Casanova li foren embargats els béns i, tot seguit, passà a residir a Sant Boi de Llobregat, a casa del seu fill. Posteriorment, però, tornà a exercir la seva professió d’advocat a Barcelona, sense problemes, fins al 1737, moment en què es jubilà, i exhalà el darrer sospir, vuit anys més tard, al citat poble de Sant Boi. Per tant, Casanova (titllat per alguns, justament o no, de botifler), no morí pas l’11 de setembre, en contra del que, a vegades, s’ha afirmat. I, per altra banda, se li retornaren els béns confiscats, quan posà de nou els peus a la capital catalana. Això, en resum, és el que relata la història sobre Rafael Casanova, el personatge que, durant unes tràgiques jornades, comandà les forces barcelonines que foren vençudes per les borbòniques, després de lluitar amb veritable heroïsme contra elles, infinitament més nombroses, lluita en la qual moriren i resultaren ferits moltíssims defensors de Barcelona, fet que significà la pèrdua de les llibertats de Catalunya. L’11 de setembre, doncs, és el aniversari d’una tristíssima i cruel derrota. I celebrar aquella derrota és, sens dubte de cap mena, quelcom desencertat. «Malament -se sol dir, amb raó-, quan un poble celebra les seves derrotes».\n.L’11 de setembre hauria de ser, per tant, un dia de dol i de record per als herois barcelonins del 1714, però no pas el de la Diada, que podria ser traslladada, d’acord amb el que molts han demanat sempre, al 23 d’abril, dia de Sant Jordi, patró de Catalunya, data catalaníssima i joiosa, que s’escau en plena primavera. No obstant això, les peticions, en aquest sentit, sempre han estat desoïdes, lamentablement, pels polítics que, d’ençà que es recuperà la Generalitat, ens han governat. O, com alguns diuen -referint-se, sobretot, als d’aquests últims temps-, ens han desgovernat…\nPublicat per Emili Casademont i Comas a les 14:50 Cap comentari:


L'Ajuntament inicia els treballs de formació d'una bancada d'espectadors al camp de rugbi i una remodelació del seu accés - Ajuntament de Manresa\nL'Ajuntament inicia els treballs de formació d'una bancada d'espectadors al camp de rugbi i una remodelació del seu accés\nL’actuació té una durada de tres setmanes i un pressupost de 31.273 euros\nL’Ajuntament de Manresa ha iniciat aquest dimarts, 25 de juny, els treballs de formació d’una bancada d’espectadors al camp de rugbi i la remodelació dels accessos al camp de la zona esportiva del Congost. L’actuació té una durada de setmanes i un pressupost de 31.273,15 euros.\nA banda de la manca d’existència d’una bancada per al públic, en aquests moments els espectadors han de trepitjar el camp de joc per accedir a la instal·lació.\nPer resoldre i millorar aquesta situació, l’Ajuntament instal·larà una bancada de dos nivells que permeti un ús informal i variat. La bancada es disposarà al peu del talús actual i es farà amb taulons de fusta amb una estructura de planxa d’acer galvanitzat de 10 mm de gruix que es recolza sobre uns daus de formigó.\nEls treballs també contemplen la formació d’un nou accés al camp, desplaçat de l’actual, i la modificació de la xarxa d’aigua amb la finalitat de possibilitar la instal·lació d’una boca de rec al camp de Beisbol.\nAmb aquesta actuació, l’Ajuntament de Manresa fa un pas més en la millora de les instal·lacions esportives del Congost. Cal recordar que el febrer passat, el camp de Beisbol va estrenar dues banquetes, de 10 metres de longitud per 2.40 de profunditat, per a jugadors i entrenadors.


DS One Vacances, Prairies de la Mer Grimaud França - Ofertes d'hotels amb els MILLORS DESCOMPTES EN LÍNIA\nCamping Les Prairies de la mer , Grimaud, Grimaud, França - Excel·lent ubicació - Veure al mapa\nMés informació sobre DS One Vacances, Prairies de la Mer\nPer als viatgers què vulguin captar les imatges i els sons de Port Grimaud, DS One Vacances, Prairies de la Mer és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA DS One Vacances, Prairies de la Mer, l'excelent servei i instal.lacions superiors faran de la vostra estada una experiència inoblidable. Transport hotel/aeroport, instal.lacions de barbacoa, lloguer de cotxes, restaurant, visites turístiques són només algunes de les comoditats que fan que DS One Vacances, Prairies de la Mer sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió, aparell de televisió LCD/pantalla de plasma per satisfer els clients més exigents. Durant el dia podeu gaudir de l'atmòsfera relaxant de platja privada, centre esportiu, sauna, buceig, pesca. Descobreixi una encantadora mescla de servei profesional i ampla gama de característiques a DS One Vacances, Prairies de la Mer.\nCal que informeu el DS One Vacances, Prairies de la Mer de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Txoria txori: Més que un cel de plom...\nPoques històries ens poden impactar des del títol mateix i fins a la darrera pàgina com Un cel de plom. El tema és el mateix que hem trobat en altres obres, un tema que no podem oblidar en molts anys: el patiment d’una deportada en un camp d’extermini nazi. Les històries són les mateixes que les d’altres obres d’aquest tema: dolor, dolor i dolor; patiment, vexacions, fam, follies, superacions heroiques i mort, molta mort.\nPerò hi ha una cosa en Un cel de plom que encara fa més impactant la història, més encara que d’altres que ja han esdevingut clàssiques, més encara que K. L. Reich, que el Crist de 200.000 braços, que El violí d’Auschwitz. En cada paràgraf, en cada línia, hi veiem el record dels 96 anys de vida, de lluita, de coratge, de la Neus Català: contra la barbàrie, contra la ignomínia, contra el feixisme.\nNo cal dir res més. Només cal llegir-lo perquè entenguem (si és que no hem estat capaços encara d’entendre-ho) fins a quin punt l’ésser humà és capaç d’arribar a la negació més absoluta de la civilització.\nA cada frase, entendrem per què, contra el negacionisme, la Neus Català no va parar fins que va retornar a França “vestida” amb els parracs ratllats del camp, per què no va poder ser lliure fins que no va poder-se fer la fotografia d’aquesta guisa. Per què va odiar tota la seva vida la cunyada que li va cremar aquests draps que la Neus guardava com la joia més preciosa. Per què, alhora, la seva cunyada tenia la necessitat de cremar-lo, d’oblidar-lo.\nPer què la Neus Català no l’oblidarà mai.\nI tant de bo nosaltres tampoc no ho oblidem!\nClasses XL: que siguin 40!\nCorrebou, mercat, pedra tosca i altres símbols\nUribe: punt i seguit al "Temps de paraules"


Sortegem una entrada doble per l'obra 'Poe, el cabaret macabre' | Surtdecasa.cat\ndijous, 12 desembre, 2019 - 15:00\nLa prestigiosa companyia Gataro celebra 20 anys amb una adaptació d’aquest musical de Dagoll Dagom basat en contes d’Edgar Allan Poe. Música i cabaret en una història d’amor i terror amb cinc excel·lents intèrprets a l’escenari.\nConvidat per una misteriosa carta, el jove Nicholas torna a casa del seu amic d’infància Ròderic per retrobar el seu primer amor, la melancòlica Madeline. Però ja res no és igual, el paisatge és àrid, el llac s’ha assecat, tota la casa sembla podrida, i es diria que el temps no és l’únic responsable d’aquest canvis. Però, qui governa realment la casa? El Doctor Valdemar? La majordoma borratxa? Els malaltissos germans? O els esperits dels avantpassats que descansen sota els seus peus? Potser és la casa qui els manté a tots captius.\nSortegem una entrada doble per a la funció del proper divendres 13 a les 21h. L'entrada serà sortejada entre tots els encertants que responguin abans del dijous 12 a les 15h de la tarda a la pregunta que us formulem. L'afortunat o afortunada serà avisat a través del correu electrònic que hagi utilitzat en el moment de donar-se d'alta a Surtdecasa.


Detingut un home per un delicte de maltractament animal a Benicarló\n9:28 am - Monday, 25 May 2020\nHan sigut rescatats 5 gossos adults i 6 cadells en evident estat d'abandó, desnodrits, colpejats i amb nombroses malalties.\nLa Guàrdia Civil ha detingut a un home com a suposat autor d’un delicte de maltractament animal a Benicarló.\nL’actuació de la Guàrdia Civil es va iniciar el dia 09 del present mes quan els agents van tindre coneixement que diversos cadells de gos es trobaven en molt males condicions, desnodrits, amb colps i diverses malalties així com en un evident estat abandó.\nPer aquest motiu la Guàrdia Civil inicia una investigació per a l’esclariment dels fets així com la identificació de l’autor de l’il·lícit, el resultat del qual i després de la pertinent ordre emanada per l’Autoritat Judicial competent, el matí del dia 10 accedeixen al domicili a fi de recollir els cans perquè pogueren ser tractats veterinariamente.\nEn un primer moment per part dels agents s’aconsegueix rescatar a 1 gos adult qui en el moment de l’actuació mossega a un Guàrdia Civil resultat ferit lleu, i a 6 cadells.\nComprovant in situ el gran estat de deterioració dels animals\nPosteriorment el matí del dia 11 la Guàrdia Civil aconsegueix rescatar a altres 4 gossos adults que es trobaven en idèntiques condicions d’abandó, els mateixos mancaven de xip identificatius i no constava que hagueren sigut vacunats ni tractats.\nTots ells han sigut atesos i tractats per un veterinari de la localitat i posteriorment traslladats a una Associació encarregada de la recollida d’animals per a les seues posteriors cures.\nPer aquest motiu la Guàrdia Civil procedeix a la detenció d’un home de 59 anys d’edat, veí de Benicarló com a suposat autor d’un delicte de maltractament animal.\nL’actuació va ser realitzada per efectius de la Guàrdia Civil de Benicarló. Des de la Guàrdia Civil s’agraeix la col·laboració ciutadana denunciant aquests fets. Les diligències instruïdes han sigut remeses al Jutjat d’Instrucció de Vinaròs.\nPrevious articleDetingut un home per portar 68 pastilles de viagra il·legal per al seu comerç i distribució a Vinaròs\nNext articleCastelló impulsa la millora i modernització del polígon industrial Peri 11


Villa Ulcinj Ulcinj Montenegro - Ofertes d'hotels amb els MILLORS DESCOMPTES EN LÍNIA\nVelje Bogojevica, Pinjes 2, Meraja, Ulcinj, Montenegro, 85360 - Veure al mapa\n"I've booked this apartment mainly for my family and they rea..."\nMés informació sobre Villa Ulcinj\nEspai comú 1 llit individual, 4 llits extragrans súper\nTant si es tracta d'un viatge de plaer com si és de negocis, Villa Ulcinj és una elecció d'allotjament magnífica quan visiten Ulcinj. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Ulcinj. Wi-Fi gratuït en totes les habitacions, Zones públiques amb Wi-Fi, aparcament de cotxes, transport hotel/aeroport, lloguer de cotxes són només algunes de les comoditats que fan que Villa Ulcinj sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, llits extrallargs (> 2 metres), ventilador per satisfer els clients més exigents. L'hotel ofereix una excelent varietat d'instal.lacions d'oci, incloent pesca, equitació, jardí, esports d'aigua (no motoritzats). Descobreixi una encantadora mescla de servei profesional i ampla gama de característiques a Villa Ulcinj.


La UB recopila ADN de familiars de víctimes de la Guerra Civil | Cultura | EL PAÍS Catalunya\nLa UB recopila ADN de familiars de víctimes de la Guerra Civil\nLa iniciativa compararà les mostres amb les restes de les fosses comunes\nBarcelona 15 JUL 2015 - 18:05\tCEST\nUB acull el primer banc d'ADN de víctimes de la Guerra Civil. MARTA PÉREZ EFE\n“Jo tenia cinc anys [quan se'n va anar] i ara en tinc 83, i encara no l'he trobat”. Roser Guinau busca el seu pare, desaparegut a la Guerra Civil. És una de les participants del documental que promociona un banc d'ADN que la Universitat de Barcelona (UB) ha presentat aquest dimarts i que recopila mostres de familiars de víctimes de la contesa i el franquisme. Sota el nom de L'ADN de la memòria, el banc pretén comparar aquestes mostres amb les restes que hi ha a les 433 fosses comunes que estan repartides per Catalunya i vol identificar els familiars d'unes 4.600 famílies que busquen parents morts o desapareguts fa més de 75 anys.\nEl laboratori de genètica forense de la Facultat de Medicina s'encarrega d'extreure les mostres d'ADN i congelar-les a 75 graus sota zero. La responsable, Carme Barrot, ha explicat en la presentació del banc que l'ideal és que siguin dels fills de desapareguts perquè la fiabilitat és del 100%. En la resta de parents, el banc demana a més als familiars de les víctimes que hi aportin tot el material possible: cartes, fotos o qualsevol testimoni documental. “Sempre sóc partidària d'actuar en grup, amb historiadors, documentalistes, informàtics i estadistes. No ens agradaria equivocar-nos en les identificacions”, explica Barrot. El cost per als familiars que s'hi vulguin sumar és de 150 euros. Segons els seus càlculs, en un any podrien tenir recopilades totes les mostres de les famílies que a Catalunya busquen parents morts a la Guerra Civil.\nPerò per a això “fa falta molta feina”, ha reivindicat Roger Heredia, de 31 anys, un dels impulsors del banc. Aquest mosso d’esquadra de la policia científica cerca el seu besavi Jaume, un republicà que va morir a la batalla de l'Ebre. En la seva intervenció en l'acte de presentació, davant unes quantes desenes d'assistents, Heredia ha demanat a les administracions més implicació en la difusió. “Hi ha famílies que, després de tants anys, desisteixen de buscar els seus parents perquè no en tenen prou informació”, explica. Les dades que conservi el banc no serveixen de res si no es comparen amb les restes de les fosses. Per això, Heredia també ha criticat la llei de fosses de Catalunya per “inoperativa”, i ha demanat reformar-la per “superar el greuge que arrosseguen moltes generacions”.\nLa majoria de les 71 mostres que ja ha recopilat el banc han arribat després del desembre del 2013. El Parlament de Catalunya va aprovar aleshores una moció sobre el compliment de les recomanacions de l'informe del Comitè contra les Desaparicions Forçades de l'ONU i va donar suport a la creació d'aquesta iniciativa. Segons els organitzadors, han rebut peticions de persones dels EUA i l'Argentina.\nEn el projecte també hi participen la Fundació Bosch i Gimpera; l'entitat Solidaritat UB, que coordina l'Observatori Europeu de Memòries, i l'Observatori de Bioètica i Dret de la Universitat de Barcelona. El rector del centre, Dídac Ramírez, va tancar l'acte defensant que identificar les víctimes és una "qüestió de justícia".


Petits electrodomèstics - Parentalis\n> Alimentació>Petits electrodomèstics\nHi ha 12 a productes.\nRobot de cuina a Vapor Papassana Robot de cuina a Vapor Papassana\nRobot de cuina Pappasana a vapor de Nuvita.Combina funcions de cuina a vapor i d'escalfador de biberons. Robot de cuina Pappasana a vapor de...\nEsteritlizador 4 en 1 Modulable Esteritlizador 4 en 1 Modulable\nEsterilitzador Avent-Philips 4 en 1 Modulable electrònic Esterilitza 6 biberons en només 6 minuts Esterilitzador Avent-Philips 4 en 1...\nRobot Babycook Solo 4 en 1 multifunció Robot Babycook Solo 4 en 1 multifunció\nRobot de cuina al vapor Babycook Solo 4 en 1 multifunció de Beaba.Cou, tritura, escalfa i descongela. Robot de cuina al vapor Babycook Solo...\nRobot de cuina Babycook Robot de cuina Babycook\nRobot de cuina Babycook Grey Blue EU de Beaba.Cuina al vapor, batut progressiu i descongelació ultraràpida. Robot de cuina Babycook Grey Blue EU...\nRobot Babycook Solo 4 en 1 multifunció Plus Robot Babycook Solo 4 en 1 multifunció Plus\nRobot de cuina al vapor Babycook Solo 4 Plus en 1 multifunció de Beaba. Inclou dues gerres de 1100 ml. Cou, tritura, escalfa i descongela. Robot de cuina al vapor Babycook Solo...\nRobot de cuina a vapor Avent Robot de cuina a vapor Avent\nRobot de cuina Avent a vapor de Philips.Cuina a vapor i batedora sense canvi de recipient. Robot de cuina Avent a vapor de...\nEsterilitzador Microones Esterilitzador Microones\nLesterilitzador Suavinex per microones permet esterilitzar 3 biberons i els seus accessoris amb vapor intens d'aigua en un màxim de 7 minuts. Lesterilitzador Suavinex per...


Racons de Catalunya: de novembre 2016\nGorgs del torrent de Torrents (Sant Joan de les Abadesses)\nEl torrent de Torrents podríem dir que neix prop del coll de l'Home Mort a uns 1000 msnm i desembossa prop del rec de Santigosa a la riera de Santa Llúcia de Puigmal, tot el seu curs és dins del terme municipal de Sant Joan de les Abadesses (Ripollès), el seu recorregut no és massa extens però dins d'ell podem gaudir d'uns gorgs realment preciosos.\nPer arribar-hi no és massa complicat, pro compte amb el GPS, hi ha camins que no hi venen marcats i ens pot donar informació errònia, per axó procuro deixar-vos també un planell orientatiu. Tant si venim d'Olot com de Sant Joan de les Abadesses hem d'anar a buscar la carretera GI-521 fins a arribar al Coll de Santigosa (1064 msnm), punt GPS: N - 42º 12' 39.0'' E - 2º 19' 57.6'', d'allà dalt mateix surt la pista que seguirem, amb cotxe o a peu, també hi trobarem indicadors i la primera curiositat: "un riu petrificat", segons ens explica un cartell posat per l'ajuntament: "Fa 45 milions d'anys una gran xarxa fluvial recollia les aigües dels Pirineus, aquests rius portaven materials fins com les argiles que el riu erosionava donant formes canalitzades on es disposaven els materials grollers; en el pas del temps aquests sediments s'han transformat en roques que veiem en l'actualitat com aquestes de la collada de Santigosa". Doncs bé, després de veure el riu petrificat ens endinsarem cap a la pista direcció a l'ermita de Santa Llúcia de Puigmal, passats uns tres kilòmetres la pista es bifurca, per sort està tot força ben indicat, nosaltres haurem de prendre el trencall de la dreta i al cap de només 600 m ens la trobarem al davant (les coordinades GPS del temple són: N - 42º 12' 59.0'' E - 2º 21' 25.0'').\nDavant mateix de l'ermita, a l'altre costat de la pista, hi ha una petita esplanada on podrem deixar el cotxe i on també trobarem una font d'aigua fresca per refrescar-nos.\nFont de Santa Llúcia de Puigmal\nL'ermita és una edificació romànica que consta d'una sola nau, de planta rectangular, ampliada i amb un absis semicircular, coberta amb volta de canó seguit i de quart d'esfera, respectivament. La porta queda a la façana de migjorn i el campanar és d'espadanya.\nLa primera notícia d'aquesta església és de l'any 913. L'any 1167, Pere de Redorta, bisbe de Vic la va tornar a consagrar. Durant el segle XV perdé la seva independència parroquial i passà a dependre de Sant Joan de Vallfogona. A finals del segle XIX i fins ara depèn de l'església de Sant Joan de les Abadesses.\nVista l'església i el seu entorn seguim la marxa a peu, d'ací als gorgs només ens queden uns 15 minuts seguint la pista per la qual hem vingut cap endavant, és una passejada. Són fàcils de veure, estan a l'esquerra en la mateixa corba que fa la pista, podríem dir que l'aigua del torrent travessa per sobre el camí (jo m'ho vaig trobar així però es veu que no sempre passa per sobre), a més estan molt ben indicats.\nGorgs del torrent de Torrents des de el camí\nAquests gorgs són el resultat de l'acció continua dels salts d'aigua, al darrere i costats d'aquests salts observem una roca porosa anomenada "tosca" o "travertí", és el resultat de la precipitació del carbonat càlcic que porten les aigües, aquest, fa que a poc a poc les plantes que hi han dipositades es vagin petrificant i donin lloc a aquestes curioses formes.\nGorgs del torrent de Torrents\nDel camí cap amunt observem tres salts i dos gorgs, si seguíssim avall, potser en veiem algun mes, hi ha desnivell.\nGorg i salt de dalt\nDesprés de veure axó decidim tornar sobres les nostres passes fins al cotxe on ens espera un bon entrapà.\nLes fotografies del damunt han estat preses el 19/06/2016\nPublicat per Josep Balius Planellas a 19:08 4 comentaris:\nEtiquetes de comentaris: Castells i esglésies, Gorgues i salts d'aigua, Ripollès, Rutes a peu\nUbicació: Santa Llúcia de Puigmal, Sant Joan de les Abadesses, Ripollès, Girona, Catalunya.\nGorgs del torrent de Torrents (Sant Joan de les Ab...


'Deixeu els sermons a fora, que jo us arreglaré els carrers' | Ajuntament de Barcelona\n'Deixeu els sermons a fora, que jo us arreglaré els carrers'\njuny 2018: "Per què no s'actua a Ciutat Vella?"\nabril 2018: " Protegir allò que ens fa únics"\nmarç 2018: "Interconnectar la ciutat"\nfebrer 2018: "Actuar al cor de Barcelona"\ngener 2018: "'Deixeu els sermons a fora, que jo us arreglaré els carrers'"\nTeddy Kollek és, segurament, l'alcalde més popular que ha tingut Jerusalem el darrer segle. Kollek era un personatge que s'adormia als actes públics, passejava pel carrer sense escorta i va governar una de les ciutats més difícils del planeta durant 28 anys (de 1965 a 1993). El polític es va convertir en un alcalde estimat i venerat. Per què? Per una idea tan simple com irrefutable: centrar-se únicament en la ciutat. Kollek només feia una petició als seus conciutadans: deixar els sermons i els dogmes fora del despatx. A canvi, els prometia arreglar els carrers i fer que Jerusalem funcionés.\nMalauradament, a Barcelona hem topat massa vegades amb un govern que predica grans sermons però no soluciona els problemes de la gent. Un equip que basa la seva acció de govern en dogmes però que s'ha vist incapaç de gestionar la ciutat. Ho hem comprovat en multitud d'ocasions aquesta legislatura: el projecte de funerària pública, el tramvia per la Diagonal o la remunicipalització de l'aigua. Tots ells s'han convertit en conflictes de trinxeres; o estàs amb mi o contra mi. I, per més que s’enarborin grans banderes, amb apriorismes ideològics és extremadament difícil fer que la ciutat funcioni.\nEl projecte de funerària pública és un bon exemple per copsar la filosofia del govern actual. L'equip d'Ada Colau insisteix des de fa mesos en la creació d'una funerària pública a partir de l'any 2020 que tindria 6 sales de vetlla. Malgrat la bona intenció, des de l'inici vam insistir que aquest projecte no faria cap tipus de competència a les empreses privades i, per tant, no comportaria una rebaixa de preus. A ningú se li acut pensar que, amb 6 sales de vetlla municipals, s'aconseguirà un abaratiment global de tarifes quan les operadores privades gestionen un centenar de sales a la ciutat.\nEnfront del dogmatisme del govern, incapaç de variar ni un mil·límetre la seva postura, Esquerra Republicana hem insistit en la necessitat de trobar una fórmula immediata per abaratir els preus dels enterraments. Per això, durant la negociació dels pressupostos vam forçar que s'aparqués l’obsessió per la funerària pública i es posés l’accent en oferir funerals a 1.800 euros a partir del juny. Això era el realment urgent: evitar que acomiadar un ésser estimat costi més de 4.000 o 5.000 euros. I evitar-ho amb efectes immediats, no amb un projecte que, amb sort, s'implantaria a partir del 2020.\nJa fa uns mesos que ERC i el PDeCAT ens vam comprometre a col·laborar per garantir l'estabilitat política a Barcelona, i és per això que vam arribar a un acord amb el govern de la ciutat per abstenir-nos a la votació dels pressupostos i facilitar així la seva aprovació. A banda de l'acord per abaratir els enterraments, hem aconseguit, entre d'altres mesures, que la tarifació social a les escoles bressol arribi a les classes mitges de la ciutat, que ara han vist com s'incrementaven les tarifes.\nAmb un context favorable per a l'aprovació dels pressupostos, només calia que Colau fes la feina i negociés una abstenció dels seus ex-socis del PSC o el vot afirmatiu de la CUP. Una vegada més, però, el govern ha estat incapaç d'arribar a un acord amb ningú, i tornarà a aprovar-los a través d'una qüestió de confiança. "Una filigrana legal però gens democràtica", deia ICV la legislatura passada. Que per segon any consecutiu Colau s’agafi a aquest mecanisme excepcional per tirar endavant els pressupostos és un símptoma clar del desgast del govern.\nPresident del grup municipal d’ERC-Barcelona


Enginyers australians creen un generador elèctric que empra plàtans com a font d'energia | Consumer\nEnginyers australians creen un generador elèctric que empra plàtans com a font d’energia\nA partir d'aquest invent estudien construir una central capaç de donar electricitat a mig miler d'habitatges\nUn equip d’enginyers australians ha creat un generador elèctric que utilitza plàtans descomposts com a font d’energia. A partir d’aquest invent estudien construir una central capaç de donar electricitat a mig miler d’habitatges.\nUn terç de les 20.000 tones de collita anual de plàtans de l’Estat de Queensland es perd perquè els fruits o són massa petits o presenten danys. Davant tal malbaratament, els plantadores van acudir al professor d’enginyeria de la Universitat de Queensland Bill Clarke per veure què utilitat podien donar-li a les bananes inservibles. I la solució que se li va ocórrer a Clarke va ser utilitzar-les com a font d’energia. “A la zona hi ha molts bananos i poden ser una gran font d’energia renovable”, va indicar l’enginyer.\nEl mètode consisteix a deixar que els plàtans es descomponguin en atuells segellats. El gas metà que desprenen és el que posa en funcionament la turbina elèctrica. “El febrer vinent se sabrà si els plàtans són una font viable d’energia en termes de cost”, va assenyalar Clarke. Si és així, la indústria del plàtan de Queensland estudiarà la construcció d’una planta d’energia.\nEl problema que té el projecte és la quantitat de plàtans que es necessiten. “Es requereixen uns 60 quilos de bananes perquè un electrodomèstic com un ventilador funcioni durant 30 hores”, va precisar Clarke.\nElectricitat generador-ca plátanos-ca


Rovira assegura que l'independentisme "ha d'estar millor preparat" La República\nRovira assegura que l’independentisme “ha d’estar millor preparat”\nLa secretària general d’ERC ha presentat el nou llibre escrit amb Junqueras com “un repàs valent i desacomplexat” de les febleses a partir de l’1-O\nMarta Rovira assegura que l’independentisme “ha d’estar millor preparat” per afrontar els pròxims embats. Des de l’exili de Ginebra, la secretària general d’ERC ha presentat el nou llibre escrit amb Oriol Junqueras com “un repàs valent i desacomplexat” de les febleses detectades a partir de l’1 d’octubre.\nLa líder republicana insisteix que l’independentisme va perdre després del referèndum, “en part per les amenaces externes”. En el mateix s’ha pronunciat Junqueras amb un àudio des del centre penitenciari de Lledoners.\n“El llibre és una proposta que recull una anàlisi fet des de fa 3 anys i que pretén ser compartit amb tot l’independentisme”, explica el vicepresident. Més enllà dels fets de l’octubre, Marta Rovira s’ha autoexigit a cercar “una majoria imbatible i transversal” per guanyar, “de forma definitiva, la pròxima confrontació amb l’Estat. En paral·lel, la dirigent republicana no vol renunciar “a governar bé i respondre a l’agenda del dia a dia.


Consell Consultiu de la Gent Gran de la Selva » 2010 » March\nContactar\tRSS Manifest d’alcaldes pel temporal de neu 8 de març 2010\nCategories: Manifest\tCap comentari » La meitat de municipis de Girona s’han adherit al manifest d’alcaldes i alcaldesses pel temporal de neu i vent que la setmana passada va afectar a la demarcació. El text fou aprovat ahir per unanimitat del consistori de l’Ajuntament de Lloret de Mar i exposa els perjudicis i dificultats que els ciutadans dels seus municipis [...]\nEntrevista a Josep Maria Bosch al Punt Diari per Jordi Nadal.\nCategories: Uncategorized\tCap comentari » Us deixo el link\nCategories: Llibres\tCap comentari » Nolasc Acarín, autor del llibre “el cerebro del rey” escrit per ell i per la seva filla ens dóna ara un manual d’instruccions per a les families amb malalts d’Alzheimer. Us passem l ‘entrevista que surt aquest diumenge a la Vanguarda, feta per Núria Escur. Sens dubte un gran professional i un home planer i [...]\nCategories: universitat\t1 comentari » La Facultat d´Educació Social i Treball Social Pere Tarrés de la Universitat Ramon Llull presenten un nou. Programa universitari especialment dissenyat per a gent gran.\nCategories: Uncategorized\tCap comentari » EDITORIAL\nAixò fa que la persona que viu estancada en el seu passat no arribi a [...]\nCategories: vellesa\tCap comentari » La vellesa és una etapa del nostre cicle vital amb la que la nostra societat sembla tenir dificultats per acceptar-la com un procés natural de la vida. Hi ha una resistència molt forta en admetre que ens anem fent grans i ho demostra la quantitat d’estereotips que existeixen a l’entorn d’aquesta etapa de la vida.Els [...]\nCategories: Uncategorized\t1 comentari » L’esport sempre és una bona trobada per petits i grans.\nLLar de Jubilats de Vilobí d’Onyar.\nTrobada – 10.00h al Pavelló de Sant Dalmai. Abans de la sortida hi haurà xocolatada.Sortida – 10.30h Ruta guiada pel volcà ( Les Fonts, St. Llop, …) Teniu dues opcions de recorregut, una de 5km i una altra de 2.5km.\nCategories: Uncategorized\tCap comentari » El Departament de Governació i Administracions Públiques, mitjançant la Secretaria d’Acció Ciutadana, obre convocatòria per a la concessió de subvencions a entitats sense ànim de lucre, és a dir, sense intenció d’obtenir beneficis econòmics, amb la finalitat de possibilitar a la societat civil l’execució, gestió i implementació de programes, projectes i activitats en relació amb [...]\nCategories: Uncategorized\tCap comentari » http://www.flickr.com/photos/pujades/sets/72157613126154723/show/\nCategories: Uncategorized\tCap comentari » Estiguem oberts a allò que de veritat sentim. El més important és obrir-se als altres. Aprenem a no emetre judicis, i si, a veure’ns com part de la comunitat i al mateix temps això ens farà ser més receptius als altres. No donem per fet que és massa tard per involucar-nos en les coses.\nTots volem [...]